钦定古今图书集成/历象汇编/乾象典/第053卷 > 鬼宿
## 钦定古今图书集成/历象汇编/乾象典/第053卷 > 鬼宿

按《星经》阙。

按：《史记天官书》：“舆鬼鬼祠事。”

〈注〉《正义》曰：“舆鬼四星，主祠事天田也，主视明，察奸谋。东北星主积马，东南星主积兵，西南星主积布帛，西北星主积金玉。”

按：《汉书天文志》同。

按《博雅》：“舆鬼谓之天庙。”

按《晋书天文志》：“舆鬼五星，天目也，主视明，察奸谋。东
北星主积马，东南星主积兵，西南星主积布帛，西北
星主积金玉。随变占之，中央星为积尸。”

按：《隋书天文志》同。

按《宋史·天文志》，汉末元铜仪，舆鬼四度。旧去极六十
八度。《景祐测验》，舆鬼三度，距西南星去极六十八度。
按《观象玩占》，“鬼四星曰舆鬼，一曰天目，主视明察奸。
为朱雀头眼。一曰天𫓧，锧，主诛杀。一曰天庙，主祠事。
一曰天讼，一曰天匮，一曰天圹，主疾病死丧。土星也，
其中为日月五星中道。其东北星主积马，东南星主”
积兵，西南星主积布帛，西北星主积金玉，有变则占
其所主。其中央白色如粉絮者，谓之“积尸气。”